《杂诗二十二首 其八》
宋代·刘敞

秋风吹宾鸿，千里飞一息。水阔稻粱寡，天寒霜雪逼。

岂不抱远稻，憔悴伤颜色。鷾鸸乘春晖，采采华羽翼。

侧身袭人间，慧巧谁怵愓。出入金玉堂，户牖初不隔。

上无饮啄患，下有居处益。胡为事高远，肮脏莫自适。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。